L 308/104 Az Európai Unió Hivatalos Lapja 2014.10.29. A BIZOTTSÁG VÉGREHAJTÁSI HATÁROZATA (2014. március 28.) a 98/536/EK határozatnak a nemzeti referencialaboratóriumok jegyzéke tekintetében történő módosításáról (az értesítés a C(2014) 1920. számú dokumentummal történt) (2014/745/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre () és különösen annak 14. cikke (1) bekezdésének harmadik albekezdésére, mivel: (1) — A 96/23/EK irányelv intézkedéseket állapít meg az I. mellékletében felsorolt anyagok és maradékanyag-csoportok megfigyelésére vonatkozóan. (2) — A 96/23/EK irányelv 14. cikkének (1) bekezdése értelmében minden tagállam kijelöl legalább egy nemzeti referen- cialaboratóriumot, amely az irányelvben meghatározott egyes feladatokért felelős. Ugyanez a cikk rendelkezik arról is, hogy a Bizottságnak össze kell állítania e kijelölt laboratóriumok jegyzékét. (3) — Jelenleg a 98/536/EK bizottsági határozat (A) melléklete tartalmazza a szermaradványok vizsgálatára kijelölt nemzeti referencialaboratóriumok jegyzékét. (4) — Egyes tagállamok további nemzeti referencialaboratóriumokat jelöltek ki, illetve más laboratóriumokkal helyettesí- tették a kijelölt laboratóriumokat. Emellett változtak a kapcsolattartási adatok, valamint a 98/536/EK határozat mellékletében jelenleg felsorolt, egyes laboratóriumok által vizsgált maradványcsoportok. Az uniós jogszabályok egyértelműsége és következetessége érdekében ezért helyénvaló naprakésszé tenni a fenti határozat mellékletében szereplő nemzeti referencialaboratóriumok jegyzékét. (5) — A 98/536/EK határozatot ezért ennek megfelelően módosítani kell. (6) — Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, ELFOGADTA EZT A HATÁROZATOT: 1. cikk A 98/536/]/EK határozat mellékletének helyébe e határozat mellékletének szövege lép. 2. cikk Ennek a határozatnak a tagállamok a címzettjei. Kelt Brüsszelben, 2014. március 28-án. a Bizottság részéről Tonio BORG a Bizottság tagja () HLL 125., 1996.5.23., 10. o. () A Bizottság 1998. szeptember 3-i 98/536/EK határozata a szermaradványok vizsgálatára kijelölt nemzeti referencialaboratóriumok jegy- zékének megállapításáról (HL L 251., 1998.9.11., 39. 0.).